Алматы әкімі Бауыржан Байбек АҚШ-тың Бас консулымен кездесті
"Алматы әкімі Бауыржан Байбек АҚШ-тың Бас консулымен кездесті" | "https://abai.kz/post/79828"
TITLE: Алматы әкімі Бауыржан Байбек АҚШ-тың Бас консулымен кездесті
URL: https://abai.kz/post/79828
META: "Алматы әкімі Бауыржан Байбек АҚШ-тың Бас консулымен кездесті" | "https://abai.kz/post/79828"
DATE: 28.10.2018
AUTHOR(s): Abai.kz
TOTAL WORDS: 141
TEXT: Алматы қаласының әкімі Бауыржан Байбек АҚШ-тың Бас консулы Эрик Майермен кездесті. Кездесу кезінде тараптар сауда-экономикалық, инвестициялық, мәдени-гуманитарлық ынтымақтастықтың кең спектрлі мәселелерін талқылады. Кездесу барысында АҚШ-тың Бас консулы Қазақстанның іскерлік, мәдени, білім және ғылым орталығы болып табылатын Алматының екі жақты байланыс үшін маңызды екенін атап өтті. «Алматы – Америка консул­дығы және Қазақстанда бизнес ашуға ынталы АҚШ компа­ния­лары жүгінетін Америка сауда палатасы орналасқан Орта Азия­дағы жалғыз қала. Мен мұнда 2004 және 2008 жылдары болған едім. Қала сондай тартымды, қайта айналып келе бергің келеді, осы жерде жұмыс істеуге мүм­кіндік туғанына қуаныштымын. Мен Алматыда үлкен оң өзге­рістердің болғанын көрдім, жаяу жүргіншілер үшін жақсы инфра­құрылым жасалыпты, қоғамдық кеңістік барынша ашыла түскен», – деді Эрик Майер. Айта кетерлігі, Алматыда қазіргі кезде телекоммуникация, қаржы, сауда және басқа сала­ларда американдық капиталмен 168 компания жұмыс істейді. Алматы мен АҚШ арасындағы тауар айналымы өткен жылы 400 миллионнан астам долларды құрады. Abai.kz
